Diari Oficial de la Generalitat Valenciana


Sumari del DOGV 5224, del 22-03-2006 (2006/3138)

Concessió de Premis del Concurs Anual de Gaiates de les Festes de la Magdalena de Castelló de la Plana, en determinades categories, en la seua edició 2006.
-----------------------------------------------------------------------------------------------------------------------------------------------------------

### Dades del document

Número de DOGV
:   5224

Data del DOGV
:   22-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3138


Organisme emissor
:   Agència Valenciana del Turisme

Tipus de document
:   Anunci

Concessió de Premis del Concurs Anual de Gaiates de les Festes de la Magdalena de Castelló de la Plana, en determinades categories, en la seua edició 2006. [2006/X3138]  
La consellera de Turisme, en la seua qualitat de presidenta de l'Agència Valenciana del Turisme, en data 28 de febrer de 2006, va resoldre:  
.Establir les bases per a la concessió per part de l'Agència Valenciana del Turisme dels Premis del Concurs Anual de Gaiates de les Festes de la Magdalena de Castelló de la Plana, en determinades categories, en la seua edició 2006.  
Primera   
L'Agència Valenciana del Turisme atorgarà els Premis del Concurs Anual de Gaiates de les Festes de la Magdalena a les Gaiates que obtinguen el segon, tercer, quart, quint i sext premi, el premi especial, i el primer, segon i tercer premi infantil, pels imports següents:  
Segon Premi 3.300 €  
Tercer Premi 2.500 €  
Quart Premi 2.000 €  
Quint Premi 1.200 €  
Sext Premi 700 €  
Premi Especial 700 €  
Primer Premi Infantil 700 €  
Segon Premi Infantil 500 €  
Tercer Premi Infantil 400 €  
Les comissions de les gaiates guanyadores rebran, com a premi, els anteriors imports líquids.  
Segona  
La designació de la gaiata guanyadora de cada categoria en l'edició Festes de la Magdalena 2006 competix, en l'ús de les seues atribucions, a la Junta de Festes de Castelló de la Plana.  
Tercera  
La Junta de Festes de Castelló de la Plana notificarà a l'Agència Valenciana del Turisme, en el termini màxim de 40 dies a partir de la finalització de la Festa de la Magdalena, els distints premis atorgats a les gaiates, en les categories corresponents, en l'edició Festes de la Magdalena 2006.  
Esta comunicació s'efectuarà per mitjà de la remissió del document que, segons la seua norma interna de funcionament, es dispose com propi per a tal designació, quedant condicionat el pagament dels premis a la recepció per part de l'Agència de l'esmentada documentació.  
Quarta  
Una vegada identificades les comissions de les gaiates guanyadores a què es referix la base primera, la presidenta de l'Agència Valenciana del Turisme emetrà la resolució nominativa de concessió a favor de cada una d'elles.  
Quinta  
La presidenta de l'Agència Valenciana del Turisme requerirà a les comissions de la gaiates guanyadores de cada un dels premis perquè, en compliment de la vigent normativa pressupostària i de concessió d'ajudes i de subvencions, aporten els documents necessaris per a alliberar el premi a favor seu, molt especialment aquells que els acrediten, respectivament, de trobar-se al corrent de les obligacions fiscals i davant la Seguretat Social, així com si s'han obtingut altres ajudes o subvencions d'administracions o ens públics diferents de l'Agència Valenciana del Turisme per a la mateixa finalitat objecte de col·laboració econòmica per part d'esta última, a l'efecte del que preveu l'article 47, apartat 4.b), del Text Refós de la Llei d'Hisenda Pública de la Generalitat Valenciana, en la redacció donada per l'article 20 de la Llei 14/1997, de 29 de desembre, de la Generalitat Valenciana, de Mesures de Gestió Administrativa i Financera i d'Organització de la Generalitat, lloc en relació amb l'article 47, apartat 8, del Text Refós de la Llei d'Hisenda Pública de la Generalitat Valenciana.  
Sexta  
Previs els tràmits administratius i pressupostaris de compliment obligatori, l'agència farà efectiu l'import dels Premis del Concurs Anual de Gaiates de les Festes de la Magdalena 2006, en les quanties disposades en la base primera..  
València, 1 de març de 2006.. La sotssecretària: Alida C. Mes Taberner.